Les delegacions de Joventut i Infància i Medi Ambient convoquen una jornada lúdica de reforestació de la ribera del riu Palància
20 de març 2023

_![](/media/13zbny1e/menuda-ribera-2-c.png?width=850&height=547.5225225225225)_

_Menuda Ribera II_ és una jornada festiva de reforestació de la ribera del riu Palància que tindrà lloc diumenge que ve 26 de març de 10 a 13 hores, que està organitzada per les delegacions de Joventut i Infància i de Medi Ambient de l'Ajuntament de Sagunt juntament amb les respectives delegacions de l'Ajuntament de Canet d'en Berenguer, i amb la col·laboració de la IES Alt Palància, Riu Viu, Acción Ecologista Agró i la SAG.  
  
Els dos ajuntaments citen als veïns i veïnes que vulguen participar en aquesta jornada, en la qual també s'han organitzat tallers, jocs i música, a l'Hospital del municipi. D'altra banda, l'activitat a Canet d'en Berenguer arrancarà a les 11 hores, des de la rotonda del CEIP de les Palmeres, on s'iniciarà el recorregut fins al llit del riu. Allí s'haurà instal·lat un punt de trobada per a procedir a la reforestació, una zona que prèviament ha sigut preparada pels operaris de jardineria de l'Ajuntament de Canet.  
  
El regidor de Joventut, Guillermo Sampedro, ha anunciat que es plantaran aproximadament 1.300 plantes, **«sobretot arbres i també plantes arbustives».** Aquestes plantes han sigut custodiades i cuidades durant un temps per les famílies del municipi que han volgut sumar-se a la iniciativa. També afig que la intenció d'aquesta iniciativa és donar a conéixer un importantíssim espai natural com és el riu, perquè **«és la millor manera de protegir-lo primer i de posar-lo en valor».**  
  
L'alcalde i també regidor de Medi Ambient de Sagunt, Darío Moreno, ha animat a tothom a acudir este dia i ha explicat**: «És un dia festiu, és un dia on no sols es llegirà un manifest, però sí que té una part importantíssima de reivindicació».** També ha recordat que el departament intenta cuidar les àrees naturals del municipi i **«el riu Palància és una d'elles».**  
  
L'alcalde de Canet, Pere Antoni, ha destacat durant la presentació de l'activitat, la importància d'aquesta jornada. **«És una iniciativa per a educar i sensibilitzar sobre la necessitat de cuidar i preservar el nostre riu i el seu entorn. Però a més, volem que la reforestació del pròxim diumenge servisca per a conscienciar en el respecte al medi ambient i posar de manifest que tots som responsables d'aquest».**  
  
A la presentació de _Menuda Ribera II_ han assistit l'alcalde i regidor de Medi Ambient de Sagunt, Darío Moreno, el regidor de Joventut, Guillermo Sampedro, l'alcalde de Canet d'en Berenguer, Pere Antoni, la regidora de Medi Ambient, Felín Gómez i la tècnica de Joventut, Nieves López.  
  
Els grups de participació del Casal Jove, compromesos en la lluita contra el canvi climàtic, des de l'any 2021 van iniciar una campanya per a cuidar i protegir el riu Palància: un patrimoni natural de tots i totes i un ecosistema essencial per al benestar i la salut col·lectiva. Van iniciar una reforestació en la ribera enfront de l'Hospital de Sagunt, que enguany continuaran a fi de desenvolupar un bosc en la ribera del riu.  
  
Per a més informació, poden telefonar al 962683439 o escriure a joventut@aytosagunto.es.

*   [](http://www.facebook.com/sharer.php?u=https://aytosagunto.es/va/actualitat/les-delegacions-de-joventut-i-infancia-i-medi-ambient-convoquen-una-jornada-ludica-de-reforestacio-de-la-ribera-del-riu-palancia/ "Facebook")
*   [](http://twitter.com/share?url=https://aytosagunto.es/va/actualitat/les-delegacions-de-joventut-i-infancia-i-medi-ambient-convoquen-una-jornada-ludica-de-reforestacio-de-la-ribera-del-riu-palancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-delegacions-de-joventut-i-infancia-i-medi-ambient-convoquen-una-jornada-ludica-de-reforestacio-de-la-ribera-del-riu-palancia/ "Linked In")
*   [](mailto:?body=https://aytosagunto.es/va/actualitat/les-delegacions-de-joventut-i-infancia-i-medi-ambient-convoquen-una-jornada-ludica-de-reforestacio-de-la-ribera-del-riu-palancia/)